नई दिल्ली: पूर्व विदेश मंत्री और कर्नाटक के पूर्व मुख्यमंत्री एस एम कृष्णा इस सप्ताह बीजेपी में शामिल हो सकते हैं. बीजेपी के राष्ट्रीय अध्यक्ष अमित शाह 15 या 16 मार्च को एस एम कृष्णा को पार्टी में औपचारिक रूप से शामिल कराएंगे. बीजेपी के एक नेता के मुताबिक इसके बाद एस एम कृष्णा फोन पर प्रधानमंत्री नरेंद्र मोदी से बातचीत भी करेंगे. 84 वर्षीय एसएम कृष्णा ने 29 जनवरी को कांग्रेस से इस्तीफा दे दिया था. वे इस पार्टी में 46 साल रहे.